**Patrick Joseph Thomas Sheridan**, vanligvis **Patrick J. Sheridan** (født 10. mars 1922 i New York City i USA, død 2. desember 2011 samme sted) var en amerikansk katolsk prelat og hjelpebiskop i New York.

Liv og virke
------------

### Bakgrunn

Patrick Sheridan, sønn av en familie på syv, vokste opp rundt i New Yorks *West Side*. Etter eksamen fra *Cathedral College* i New York studerte han filosofi og katolsk teologi ved seminaret *«St. Joseph»* i Dunwoodie/Yonkers.

### Prest

Han ble ordinert til prest 1. mars 1947 og tjente først som kapellan. Han tok en mastergrad i utdanning ved University of Chicago, og i 1949 ble han sogneprest i *Our Lady of Victory* på Manhattan, og i 1956 i *Corpus Christi* på Manhattan. Han sluttet seg til *New York Apostolate Mission Band* i 1957, en gruppe prester som senere engasjerte seg med å gjøre Det andre Vatikankonsils beslutninger kjente i erkebispedømmet i New York. I 1965 ble han leder for denne gruppen. I 1967 ble han sogneprest for *Blessed Sacrament* på Manhattan.

Etter et kort undervisningsopphold ved *Cardinal Hayes High School* i Bronx, ble han utnevnt til biskoppelig vikar for Nordøst-Bronx og sogneprtest for *Holy Rosary* i 1976. I 1982 ble han utnevnt til biskoppelig vikar for *Central Westchester*. Han var også sogneprest for *St. Joseph's* i Brownsville fra 1980 til 1985. Kardinal John Joseph O'Connor utnevnte ham til generalvikar for erkebispedømmet i New York i 1987.

### Hjelpebiskop i New York

Den 30. oktober 1990 utnevnte pave Johannes Paul II ham til titulærbiskop av *Cursola* og hjelpebiskop i erkebispedømmet New York. Erkebiskopen av New York, kardinal John Joseph O'Connor, bispeviet ham den 12. desember 1990; medkonsekratorer var New Yorks hjelpebiskoper Patrick Vincent Ahern og Anthony Francis Mestice. I 1993 ble han utnevnt til *Cancellarius Curiae* og hadde tilsyn med bispedømmeseminarene. I 1995 organiserte han pave Johannes Paul IIs besøk til New York og messen i Central Park.

Den 15. januar 2001 aksepterte pave Johannes Paul II hans aldersbetingede avskjedssøknad. Patrick Sheridan nøt stor popularitet i erkebispedømmet.[1] Han ble gravlagt på Calvary Cemetery i Queens.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (16235-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Henry Benedict Mary Clement Stuart of York (1725-1807) \*1758
* Pave Leo XII (1760-1829) \*1794
* Kardinal Chiarissimo Falconieri Mellini (1794-1859) \*1826
* Kardinal Camillo di Pietro (1806-1884) \*1839
* Kardinal Mieczyslaw Halka Ledóchowski (1822-1902) \*1861
* Kardinal Jan Puzyna z Kosielsko (1842-1911) \*1886
* Erkebiskop Józef Bilczewski (1860-1923) \*1901
* Erkebiskop Bolesław Twardowski (1864-1944) \*1919
* Erkebiskop Eugeniusz Baziak (1890-1962) \*1933
* Pave Johannes Paul II (1920-2005) \*1958
* Kardinal John Joseph O'Connor (1920-2005) \*1958
* Biskop *Patrick Sheridan* (1922-2011) \*1990

Referanser
----------

1. ↑   «Bishop Patrick Joseph Thomas Sheridan [Catholic-Hierarchy&#93;», besøkt 12. februar 2013[Hentet fra Wikidata]
2. ↑  „Bishop Patrick J. Sheridan, Retired Vicar General Was 89", Catholic New York, 2. desember 2011
3. ↑  catholic-hierarchy.org sher, lest 25. mai 2022

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy
 |